Boer gevonnis wat met Eskom-meter peuter | Maroela Media
Willem Christiaan Venter (63) is gevonnis ná hy met 'n Eskom-elektrisiteitsmeter op sy plaas in die Vrystaat gepeuter het.
Ao Lynda Steyn, woordvoerder van die polisie, het gesê Venter is tot vyf jaar tronkstraf gevonnis.
Die Valke se eenheid wat ernstige korrupsie ondersoek het Venter op 20 Maart 2020 met 'n dagvaarding bedien ná daar beweer is hy het met die meter gepeuter en Eskom het gevolglik ongeveer R750 000 verloor wat sy elektrisiteitsrekening sou wees.
"Hy het tereg gestaan op vier aanklagte van opsetlike saakbeskadiging en is skuldig bevind," het Steyn gesê.
"Ná 'n pleitooreenkoms het die Petrusburg-landdroshof hom beveel om die R750 000 aan Eskom te betaal. Die vonnis is in geheel opgeskort op voorwaarde dat hy nie skuldig bevind word aan enige soortgelyke oortredings nie."
Hoe dom kan 'n mens wees?
Vinnig opgetree maar wat doen hulle aan die mense in Soweto en ander gebiede wat al vir JARE niks betaal??
Nou toe nou. En hoeveel is al in hegtenis geneem vir onwettige konneksies oop en bloot? Jip nie een nie!
Liewe aarde as hulle maar net weet hoeveel mense ek al tee gekom het wat se meters mee gepeuter is. Ek is n eiendomsagent en kry talle huise wat verkoop word wat ons die meters moet laat herstel omdat die mense daarmee gepeuter het. Ek weet ook dat mense van Centlec R2000 vra dan doen hulle die job vir jou en seel dit sommer ook weer. Dalk moet die valke hulle vlerke sprei hulle sal die tronk gou vol stop.